Μπομπ Αϊνστάιν

Ο Στιούαρτ Ρόμπερ Αϊνστάιν (αγγλικά: Stewart Robert Einstein 20 Νοεμβρίου 1942 – 2 Ιανουαρίου 2019) ήταν Αμερικανός ηθοποιός, συγγραφέας κωμωδίας και παραγωγός. Δημιούργησε και ερμήνευσε τον σατιρικό ρόλο κασκαντέρ Σούπερ Ντέιβ Όσμπορν και έγινε επίσης γνωστός για τους ρόλους του ως Μάρτι Φανκχάουζερ στο Μην τρελαίνεσαι και ως Λάρι ο μεσάζοντας στο Arrested Development.

Ο Αϊνστάιν ξεκίνησε από διάφορες τηλεοπτικές εκπομπές βαριετέ συμπεριλαμβανομένων των The Smothers Brothers Comedy Hour και The Sonny & Cher Comedy Hour. Ο Αϊνστάιν κέρδισε δύο βραβεία Έμμυ ως συγγραφέας και προτάθηκε άλλες τέσσερις φορές. Κέρδισε επίσης ένα βραβείο CableACE για την ερμηνεία του ως Σούπερ Ντέιβ, μαζί με άλλες πέντε υποψηφιότητες.

Ο Αϊνστάιν ήταν γιος του κωμικού του ραδιοφώνου Χάρι Αϊνστάιν και μεγαλύτερος αδελφός του επίσης ηθοποιού και κωμικού Άλμπερτ Μπρουκς.

Οικογένεια 
Ο Αϊνστάιν γεννήθηκε το 1942 στο Λος Άντζελες από Εβραίους γονείς.  Οι γονείς του ήταν ο κωμικός Χάρι Αϊνστάιν, γνωστός περισσότερο για το ρόλο του Παρκικάρκους στο ραδιόφωνο και σε ταινίες, και η ηθοποιός-τραγουδίστρια Θέλμα Λιντς. Στις 24 Οκτωβρίου 1949, σε ηλικία έξι ετών, αναφέρθηκε στους LA Times ότι είχε προσβληθεί από πολιομυελίτιδα. Οι φόβοι ότι επρόκειτο για παραλυτικό τύπο πολιομυελίτιδας φαίνεται να ήταν αβάσιμοι. Μικρότερος αδερφός του είναι ο κωμικός και συγγραφέας Άλμπερτ Μπρουκς (πραγματικό όνομα: Άλμπερτ Λόρενς Αϊνστάιν) και ο μεγαλύτερος αδελφός του, Κλιφ Αϊνστάιν, είναι συνταξιούχος στέλεχος διαφημιστικής εταιρείας στο Λος Άντζελες.  Το 1965, αποφείτησε από το Chapman College.

Καριέρα 
Ο Αϊνστάιν ξεκίνησε να γράφει για το The Smothers Brothers Comedy Hour για το οποίο κέρδισε ένα βραβείο Emmy. Η συγγραφική ομάδα περιελάμβανε επίσης τον Στιβ Μάρτιν και τον Μάρεϊ Ρόμαν.  Εμφανίστηκε επίσης στην εκπομπή ως αστυνόμος Τζούντι. Το 1977 κέρδισε ένα Emmy στην κατηγορία κωμική σειρά βαριετέ για τη δουλειά του στο Van Dyke and Company.

Σούπερ Ντέιβ Όσμπορν 
Ο Αϊνστάιν δημιούργησε τον ρόλο του αδέξιου κασκαντέρ Σούπερ Ντέιβ Όσμπορν για μια εκπομπή με παρουσιαστή τον Τζον Μπάινερ. Ο ρόλος αργότερα έγινε τακτικός στην τηλεοπτική σειρά του 1980 Bizarre, που επίσης παρουσιαζόταν από τον Μπάινερ, ενώ ήταν συχνός καλεσμένος στο Late Night με τον David Letterman. Στο Late Night, εκτός από το ότι παίζονταν αποσπάσματα από τα ακροβατικά του, ο Σούπερ Ντέιβ έλεγε συχνά μακροσκελή κρύα ανέκδοτα, που συνήθως «έγραφε» κάποιος άλλος. Το 1987, ο Αϊνστάιν απέκτησε τη δική του εκπομπή βαριετέ με το όνομα Super Dave, η οποία παιζόταν από το 1987 έως το 1991 στο Global Television Network στον Καναδά και στο Showtime στις Ηνωμένες Πολιτείες. Το 1992, μια σειρά κινουμένων σχεδίων με τίτλο Super Dave: Daredevil for Hire προβλήθηκε από το δίκτυο Fox. Αργότερα, ο Αϊνστάιν επέκτεινε το φραντσάιζ του Super Dave πρωταγωνιστώντας στην ταινία του 2000 The Extreme Adventures of Super Dave.

Στις 12 Νοεμβρίου 2009, στην προβολή της σειράς Impact! ήταν ο οικοδεσπότης της βραδιάς. Έφτιαξε το Super Dave's Spike Tacular, μια σειρά σκετς τεσσάρων επεισοδίων στο Spike TV, επαναλαμβάνοντας τον ρόλο του Σούπερ Ντέιβ και συμμετέχοντας και πάλι σε εξωφρενικά ακροβατικά.

Άλλοι ρόλοι 
Ο Αϊνστάιν είχε τον επαναλαμβανόμενο ρόλο του Μάρτι Φανκχάουζερ στο Μην τρελαίνεσαι και ως Λάρι στην τρίτη σεζόν του Arrested Development. Συμμετείχε επίσης στην εκπομπή του Comedy Central Crank Yankers. Ο Αϊνστάιν έπαιξε επίσης στο The Man Show. Στην ταινία Η συμμορία των δεκατριών έπαιξε τον πατέρα του Λάινους Κάλντγουελ (Ματ Ντέιμον), Ρόμπερτ (Μπόμπι) Κάλντγουελ, έναν αρχιληστή και απατεώνα του οποίου η καθημερινή δουλειά είναι πράκτορας του FBI.

Ο Αϊνστάιν εμφανίστηκε στη δεύτερη σεζόν του Anger Management ως ο πολύ θυμωμένος γείτονας του Τσάρλι Γκούντσαν.

Ο Αϊνστάιν έδωσε τη φωνή του σε δύο ήρωες του The Life & Times of Tim.  

Ήταν ο πρώτος κωμικός που εμφανίστηκε δύο φορές στη διαδικτυακή σειρά του Τζέρι Σάινφελντ Κωμικοί πάνε για καφέ με το αυτοκίνητο. 

Στη δεκαετία του 2010, ο Αϊνστάιν ήταν συχνά καλεσμένος στο δημοφιλές αθλητικό ραδιοφωνικό πρόγραμμα The Dan Le Batard Show with Stugotz.

Θάνατος 
Ο Αϊνστάιν πέθανε στις 2 Ιανουαρίου 2019, σε ηλικία 76 ετών, λίγο αφότου διαγνώστηκε με καρκίνο.  Ο δημιουργός και πρωταγωνιστής της σειράς Μην τρελαίνεσαι Λάρι Ντέιβιντ δήλωσε: «Ποτέ δεν έχω δει ηθοποιό να απολαμβάνει έναν ρόλο με τον τρόπο όπως ο Μπομπ παίζοντας τον Μάρτι Φανκχάουζερ. Ήταν μια καταπληκτική, αξέχαστη εμπειρία η γνώση και η συνεργασία μαζί του. Δεν υπήρχε κανένας σαν αυτόν, όπως μας έλεγε ξανά και ξανά. Είμαστε όλοι σε κατάσταση σοκ».

Φιλμογραφία

Κινηματογράφος

Τηλεόραση 
Ως Σούπερ Ντέιβ

Άλλοι ρόλοι

Παραπομπές

Εξωτερικοί σύνδεσμοι 

 
 

Αμερικανοί άνδρες ηθοποιοί φωνής
Αμερικανοί άνδρες ηθοποιοί τηλεόρασης
Αμερικανοί άνδρες ηθοποιοί κινηματογράφου